open-index/open-wikipedia-markdown huggingface dataset:
Etna

mini|desno|200px||Etna
mini|desno|200px||Sicilija
**Etna** (italijanski: Mongibello; sicilijanski: Mungibeddu; latinski: Aetna; grčki: Αίτνα) je aktivni stratovulkan koji se nalazi na istočnoj obali Sicilije između gradova Messine i Katanije. Leži iznad konvergentne ivice Afričke i Euroazijske ploče. To je najviši aktivni vulkan u Evropi i najviši vrh u Italiji sa trenutnom visinom od 3.357 m  mada to varira od erupcija. Etna pokriva područje od 1.190&nbsp;km2 (459 kvadratnih milja) sa bazalnim opsegom od 140&nbsp;km (87 milja). To ga čini daleko najvećim od tri aktivna vulkana u Italiji i približno dva i po puta većim od Vezuva. Samo ga vulkan Teide na Kanarskim ostrvima nadmašuje u čitavom europsko-sjevernoafričkom regionu zapadno od Crnog mora. Prema grčkoj mitologiji, bog neba Zeus je pod ovim vulkanom zarobio smrtonosno čudovište Tifon.

Etna je jedan od najaktivnijih svjetskih vulkana i u gotovo konstantnom stanju aktivnosti. Plodno vulkansko tlo podržava opsežnu poljoprivredu sa vinogradima i voćnjacima rasprostranjenim po nižim padinama i širokim nizinama Katanije na jugu. Zbog njegove historije nedavnih aktivnosti i obližnjeg stanovništva, Etna je od strane Ujedinjenih nacija proglašena vulkanom decenije. U junu 2013. godine dodata je na UNESCO-ovu listu svjetske baštine.

Etna je najvjerovatnije nastala prije oko milion godina erupcijom ispod mora. Prije oko 35.000 godina Etna je ispuštala velike količine lave, te su se ostaci pepela mogli naći i oko Rima, 800&nbsp;km sjeverno. Najveća erupcija u posljednjih 1000 godina desila se 1669. godine kada je izbačeno otprilike 830 miliona m3 lave. Na južnim obroncima planine zabilježeni su i jaki zemljotresi. Poptuno je uništen zapadni dio grada Catanie. Najveće erupcije 20. vijeka bile su 1928, 1949, 1971, 1983, 1992.

Ime najvjerovatnije potiče od grčkog *etna* što znači *gorim*. Zbog česte aktivnosti bila je idealna za antičke pisce koji su je smatrali djelom bogova. Posljednja erupcija ovog vulkana nanijela je velike štete.

## Reference 
Kategorija:Aktivni vulkani
Kategorija:Stratovulkani
Kategorija:Planine u Italiji
Kategorija:Vulkani u Italiji
Kategorija:VEI-6 vulkani
Kategorija:Svjetska baština u Italiji
Papa Aleksandar I

**Papa sv. Aleksandar I** je bio šesti papa u periodu od 106. do 115. godine.

Njegov pontifikat historičari različito datiraju, tako da se kao vrijeme njegova pontifikata označuju razdoblja 106.-115. (po Duchesneu) ili 109.-116. (po Lightfootu). U kršćanskoj starini obično se držalo da mu je pontifikat trajao deset godina.

Kad je izabran za papu vjerovatno je imao manje od trideset godina, te je bio prvi papa kojega nije odredio njegov prethodnik, nego su ga izabrali biskupi koji su se nalazili u Rimu, na temelju uputa što su im ih dali prezbiteri i đakoni toga grada.

Neki autori mu prepisuju uvođenje svete vode i običaj miješanja vina s vodom.

U rimokatoličanstvu spomendan mu je 3. maja, a u pravoslavlju 16. marta.

Pretpostavlja se se da su njegove relikvije 834. prenijete u Freising u Njemačkoj.

## Reference 
Kategorija:Pape
Papa Aleksandar

* Papa Aleksandar I (cca. 106–115)
* Papa Aleksandar II (1061–1073)
* Papa Aleksandar III (1159–1181)
* Papa Aleksandar IV (1254–1261)
* Papa Aleksandar V (1409–1410; neki ga smatraju i protupapom)
* Papa Aleksandar VI (1492–1503)
* Papa Aleksandar VII (1655–1667)
* Papa Aleksandar VIII (1689–1691)
Papa Klement II

**Klement II**, rođen kao *Suidger, Grof od Morslebena i Hornburga*, (* 1005. u Hornburg, Donja Saksonija; † 9. oktobar 1047. u samostanu Sv. Tommaso na Aposeli kod Pesaroa) je bio Papa od 1046 do 1047.

## Porijeklo 
Suidger je bio sin Grofa Konrad od Morslebena i Hornburga i Amulrade, Kćerke Grofa Erpo od Padberga, i poticao je time iz jedne saksonske plemićke porodice. Njegova majka Amulrada je bila sestra nadbiskupa Magdeburškog Waltarda.

## Biografija 
### Obrazovanje 
O njegovom teološkom obrazovanju nije poznato ništa. Suidger postaje 1032. katedralni novak u samostanu u Halberstadtu. 1032. postaje kaplan nadbiskupa Hermana od Homburga-Bremena. Godine 1035.  Suidger postaje dvorski kaplan u nadbiskupiji Hamburg-Bremen.

### Vrijeme Biskupije 
Njegovi plemićki korijeni i njegov položaj u nadbiskupiji Homburg-Bremen su pomogli u usponu. dolazi do prijema u dvorsku kapelu (kraljevska kapela). Kralj Henrik III CSRC ga imenuje 1040. za biskupa u Bambergu. 28. decembra 1040. je od metropolita u Meinzu (Bardo) je svečano utdignut u biskupa. Između redova gledaoca se nalazio i sam kralj. 1045. Suidiger osniva samostan Sv. Tereze.

### Pontifikat 
Kralj Henrik III 1046. sklonja sa vlasti tri istovremeno vladajuće Pape: Gregora VI, Benedikta IX i Silvestra III i proglašava Suidigera papom. Biskup Suidiger je 24. decembra 1046. za vrijeme zasjedavajuće sinode proglašen papom u katedrali Sv.Petra.
Na Božić iste godine on okrunjava Henrika III kao Cara svetog rimskog Carstva. Kao prvi papa u historiji on ostaje i dalje biskup u Bambergu.

## Pokop Klementa II 
mini|Papin grob
Klement II umire 9. oktobra u samostanu Sv. Tomasa na Aposeli kod grada Pesaro. Po njegovoj želji je ukopan u njegovoj biskupiji u katedrali u Bambergu. Njegov grob je jedini grob jednog pape sjeverno od Alpa.

Datoteka:Papstgrab, Justitia.jpg|Iustitia
Datoteka:Papstgrab, Fortitudo.jpg|Fortitudo
Datoteka:Papstgrab, Prudentia.jpg|Prudentia
Datoteka:Papstgrab, Temperantia.jpg|Temperantia

Kategorija:Pape
Kategorija:Rođeni 1005.
Kategorija:Umrli 1047.
Mutinus Mutunus

mini|220px|Mutinus Mutunus, sa falusom i Merkurovim štapom, freska iz Pompeja
**Mutinus Mutunus** ili **Mutinus Tutunus** je bog iz rimske mitologije. U Grčkoj je štovan kao Prijap. Po njemu je ime dobila gljiva *Mutinus caninu*.

Mutinus Mutunus je bog muške plodnosti i erekcije. Majka mu je Venera, a otac Bakus. U drugom je mitu njegov otac Merkur. Njegove statue sa falusom su postavljane u dvorištima da bi plašile kradljivce. Tako je Mutinus Mutunus zaštitnik kuća, vrtova i voća. U umjetnosti se prikazuje sa falusom, a najpoznatiji je na prikazima na freskama iz Pompeja. Jedna freska možda predstavlja Merkura jer je on prije bio falusni bog, pa bi tako njegov sin Mutinus Mutunus naslijedio falusnu moć.

## Reference 
Kategorija: Rimski bogovi
Papa Klement III

**Klement III** (Paolo Scolari, 1130 – 20. mart 1191) bio je papa od 19. decembra 1187. Prije pontifikata bio je subdiakon, nadsvećenik sv. Marije Maggiore i od 1181. do 1187. kardinalbiskup u Preneste.

## Historija 
Rimljanin Klement III je kao prvi papa uspjeo napraviti ugovor sa gradom Rimom koji mu omogućava miran boravak i vladavinu na Svetoj Stolici. Godine 1189, on sa carem Fridrikom I Barbarosom sklapa Štrasburški ugovor koji omogućava cjelokupni povratak crkvene države u ruke pape. Za vrijeme pontifikata Klementa III, Fridrik I kreće u treći krstaški pohod.

## Reference 
## Vanjski linkovi 
Kategorija:Pape
Kategorija:Rođeni 1130.
Kategorija:Umrli 1191.
Difuzija

mini|desno|200px|Grafički prikaz difuzije
**Difuzija** je spontano miješanje dviju ili više tvari kroz njihovu dodirnu površinu ili propusnu membranu. Čestice (atomi, molekule, ioni, itd.) putuju iz područja više u područje niže koncentracije. Difuzija se najbrže odvija u plinovima, sporije u tekućinama a najsporije u čvrstim tijelima. Difuzija je jedan od mehanizama (uz konvekciju i migraciju) odgovoran za transport mase u otopini. Teoretska osnova difuzije dana je Fickovim zakonom.

Kategorija:Fizikalna hemija
Papa Aleksandar II

**Aleksandar II**, rođen kao *Anselmo di Baggio*, bio je papa od 1061. do 1073.

Rođen je u Milanu. Njegov izbor za papu koji je organizovan od strane Ildebranda di Soane (koji će i sam kasnije postati papa Grgur VII), je bio suprotan dekretu iz 1059, ali nije sankcionisan od strane carskog suda u Njemačkoj. Ovaj sud je nominovao drugog kandidata Cadalusa, biskupa Parme, koji je postao antipapa Honorije II (1061–72), koji je došao u Rim i prijetio poziciji Aleksandra II, ali je pozicija ostala netaknuta.

## Reference 
Kategorija:Pape
Kategorija:Rođeni 1010-ih
Kategorija:Umrli 1073.
Menade

[mini|190 px|Pohotni [satir i Menada, vaza]]
**Menade** (grč. ''''*, *Mainádes'') su vrsta grčkih nimfi. Njihovo ime znači "mahnite", "pomamne", a zovu se i **Basaride**, a u rimskoj mitologiji Bakhantice. Menade postoje u mitologiji, ali su Grčkom lutale i ljudske Menade.
## Mitologija 
Menade su divlje i lude nimfe koje lutaju brdima i šumama, štovajući boga vina Dionisa. Kada naiđu na ljude, ubijaju ih ako im se ne pridruže u plesu. Odjevene su u lanenu kožu, a na glavi im je bršljan. Štite Dionisa, a okupljaju se i na Parnasu. Njihovo se ponašanje može objasniti alkoholom. Menade su bile lijepe i ljubomorne pa su ubile Orfeja kad ih nije hti pogledati dok je patio za Euridikom. Tebanske Menade su ubile kralja Tebe - Penteja, nakon što je zabranio štovanje Dionisa. Dionis je pronašao Menade kad se vratio iz Indije, svidjele su mu se, pa ih je poveo sa sobom. Menade se upuštaju u seks i sakaćivanje.
## Vanjski linkovi 
* Pozadina priče i slike Menada
Milica Pap

mini|desno|Milica Pap
**Milica PAP** je rođena u Sarajevu (BiH) u porodici muzičara. Njena majka Angelina, profesor klavira, joj je dala prve časove instrumenta. Otac Layos PAPP, violinist, bio je prof. violine i kamerne muzike na Fakultetu muzičke umjetnosti u Beogradu. On je zapoceo studij violine u Budimpešti i završio u Parizu u klasi prof. Yvonne ZATURESZKY.
Prvi solistički resital, Milica PAP je imala sa 14.g. Završila je studije klavira na Fakultetu muzičke umjetnosti u Beogradu (Srbija) gdje je otisla 1991.g, kao stipendista Javnog fonda R BiH. Dobitnik je nagrada kao najbolji umjetnički saradnik, korepetitor solo pjevača -„Radmila Djordjević“, najbolji student klavira-„Olga Mihajlović“, nagrada Europskog udruženja pedagoga-EPTE, itd.

Po završetku magistarskih studija u Beogradu, odlazi na jednogodišnju specijalizaciju na Muzički konzervatorij Luksemburga, kao stipendista Ministarstva kulture i visokog obrazovanja države Luksemburg. Dobija Diplôme du 1er Prix na Odsjeku za harmoniju, kontrapunkt, fugu i kompoziciju u klasi prof. Alexander Mullenbach-a kao i Diplôme Supérieur za klavir u klasi prof. Serge Bausch-a i prestižnu nagradu Fonda „Victor Fenigstein“. Započinje međuregionalnu specijalizaciju „Diplôme de Concert“.

Osim mnogobrojnih koncerata-resitala kao solista i kamerni muzičar u BiH, Hrvatskoj, Srbiji, Crnoj Gori, Sloveniji, FR Makedoniji, Luksemburgu, Madjarskoj, Milica PAP je nastupala na festivalima: Ohridsko leto (FR Makedonija), NOMUS, LEMEK (Srbija), Bourlingster festival (LUX), Sarajevska zima (BiH); kao i sa Sarajevskom filharmonijom, simfonijskim orkestrom Beograda.

Milica Pap usavršavala se kod eminentnih pedagoga: A.VALDMA, N.LJ. STARKMAN, S. BOGINO, V. OGARKOV, S. DORENSKY, L. ISTVAN, I. KHUDOLEI, Y. KOT, I. ALEKSEYHUK, R. KEHRER, D. ANDERSON, P. SCHEYDER, L. POGORELICH, D. PROTOPOPESCU.

Od 1997. do 2006.g., Milica Pap je bila profesor klavira, kamerne muzike i korepeticije u Srednjoj muzičkoj školi Sarajevo i spoljni saradnik na Muzičkoj akademiji u Sarajevu od 2001.g. 
Izabrana je u zvanje docent na Muzičkoj akademiji u Sarajevu 2006.g., gdje je momentalno i zaposlena. Također je imenovana i za Koordinatora implementacije bolonjskog procesa na Muzičkoj akademiji u Sarajevu.

Sarajevska opera je angazuje za pripremu operskih projekata: Slijepi miš (J. Strauss), La Bohème (G. Puccini), Rigoletto (G. Verdi), Hasanaginica (A. Horozić), Ero s onoga svijeta (J. Gotovac), itd....
Od septembra 2008.g. Milica Pap živi na relaciji Nant – Pariz, gdje je pozvana od strane Nacionalnog konzervatorija regije Pariz, da se upozna sa francuskim modelom edukacije u oblasti kamerne muzike i korepeticije, koje se planiraju otvoriti i na Muzičkoj akademiji u Sarajevu, u skorijoj budućnosti.

## Reference 
Kategorija:Bosanskohercegovački pijanisti
Kategorija:Biografije, Sarajevo
Kategorija:Rođeni 1973.
Bakho (mitologija)

[mini|275x275px|[Michelangelo: Bakus, s peharom vina i satirom, statua]]
**Bakus** je rimski bog vina. U Grčkoj je to Dionis. On je također poznat pod nazivom Bakus. Rimljani su ga preuzeli kao svoje božanstvo. Po njemu je nazvan jedan asteroid - Bakus.
## Opis 
Bakusova majka bila je Stimula, a otac mu je Jupiter. Sa Venerom, božicom ljubavi, Bakus ima Mutinusa Mutunusa, iako drugi mit tvrdi da mu je otac Merkur.[mini|lijevo|190 px|[Caravaggio: *Bolesni mladi Bakho*; Caravaggio se poslužio svojim likom tokom bolesti]]

## Kult 
Bakus je prvobitno bilo ime boga Dionisa. Nepokorni Dionis je zadao Rimljanima prilično nevolja. Ovaj bog plodnosti, vina i uživanja je bio uznemirujuć za Rimljane. Seks je bio dio štovanja Dionisa, a kad su Bakus i Dionis izjednačeni, Dionisov kult uveden je u Rim. Nekoliko hiljada ljudi je pogubljeno prije nego što je Bakusov kult izbacio orgije iz svog štovanja. Senat je imao oštar zakon protiv bluda. Bakusove mitološke i historijske sljedbenice se nazivaju Bakantice, naziv nastao prema njegovom imenu. Njihov grčki su pandan Menade. I Menade i Bakantice se zovu još i Basaride. Bakusovi rituali su Bakanalije.

## Umjetnost 
Bakus je prisutan u umjetnosti. Leonardo da Vinci je naslikao Bakusa kao lijepog mladića, u šumi, poput lutaoca. Odjeven je u lisičje krzno - *bossoris* (po tomu su nazvane Basaride - one također nose krzno). Caravaggio ga je naslikao dvaput - jednom se poslužio svojim prikazom te naslikao sliku "Bolesni mladi Bakus", a drugi put je za model imao svog prijatelja, a slika se jednostavno zove "Bakus 2". Michelangelo je napravio Bakusovu statuu. 

## Reference 
## Vanjski linkovi 
Kategorija:Rimski bogovi
Bakantice

Rimske sljedbenice kulta vina su **Bakantice**, a u Grčkoj su to Menade. Razlikujemo mitološke i historijske Bakantice.
## Nimfe 
Bakantice su nimfe koje lutaju šumama i brdima, štujući boga vina Bakusa po kojem su dobile ime. On nosi lisičje krzno (*bossoris*), pa su zvane i **Basaride**. U grčkoj mitologiji, Menade se također ponekad nazivaju Bakantice. Bakantice su lude i divlje nimfe koje uništavaju sve pred sobom.
## Bakusove štovateljice 
U Grčkoj su Menade obavljale tajne rituale koji su poslije prenijeti u Rim, a uključuju i orgije. Senat je bio protiv ritualnog seksa te je pogubljeno mnogo sljedbenica boga Bakusa. Poslije je seks izbačen iz kulta. Žene Bakantice su učestvovale u ritualima zvanim Bakanalije.
## Reference 
## Vanjski linkovi 
Kategorija: Rimske božice
Danska kruna (višeznačna odrednica)

**Danska kruna** se može odnositi na:

* Danska kruna, valuta
* Danska regalia (kraljevski dragulji Danske) - krune, orbi, i žezla danskih kraljeva i kraljica
* Danska monarhija
Kansas (čvor)

*Kansas - američka savezna država
### Imena mjesta 
* Kansas, Alabama
* Kansas, Illinois
* Kansas, Ohio
* Kansas, Oklahoma
### Ostalo 
*Kansas (grupa) - američka "progressive" rock grupa
** *Kansas* (Kansas album), debi album istoimenog naziva iz 1974., navedene grupe
* *Kansas* (film), film iz 1988., u kojem su glumili Matt Dillon i Andrew McCarthy
* *Kansas* (Jennifer Knapp album), 1998 
* "Kansas" (*Farscape* epizoda) 
* "Kansas" (pjesma), iz filma ''The Muppets' Wizard of Oz*
* *Kansas*, glavna uloga koju je igrao Dennis Hopper u svom filmu iz 1971. *The Last Movie*
* "Kansas", pjesma iz 2011, grupe iz Ohio-a, The Devil Wears Prada sa njihovog albuma *Dead Throne''
Unihokej

mini|desno|250px|Unihokejaši na terenu
**Unihokej**, **hokej na parketu** ili **floorball** je dvoranski timski sport razvijen u Švedskoj u kasnim 1970im. Igra se na terenu dimenzija 40 puta 20 metara goji je ograničen 50&nbsp;cm visokom ogradom. Igra se sa štapovima napravljenim od karbona i plastičnim loptama sa 26 malih rupa.

Unihokej je popularan u Evropi, posebno u Skandinaviji, kao i u Švicarskoj i Češkoj. Stiče popularnost i u vanevropskim zemljama kao što su Kanada, Japan, Australija, SAD i Singapur.

Svjetsko prvenstvo se igra svake dvije godine. Trenutni svjetski prvaci u muškom i ženskom unihokeju su unihokejaši Švedske.

## Reference 
## Vanjski linkovi 
Kategorija:Sport
Papa Anaklet

**Anaklet** je bio treći papa, nasljednik svetog Lina, otprilike od 79. do 88. Vjerovatno je Anaklet ista osoba kao i papa **Kleto**, premda historičari u tome nisu istog mišljenja.

Euzebije Cezarejski, Irenej Lionski, Augustin i Opatat govore da su Anaklet i Kleto jedna te ista osoba, ali ga drugačije smještaju u redu papa. Za Augustina i Optata, on je nasljednik Klementov, a za Ireneja je nasljednik Line. Ostali izvori, među kojima i *Liber pontificalis*, kao i katolički Misal, drže da su to bile dvije različite osobe, te da je Kleto bio nasljednik Linin (76.-89.), a Anaklet nasljednik Kletin (89.-91.)

Prema drugim izvorima Anaklet je umro mučeničkom smrću 13. jula 88., a njegove su relikvije pokopane u crkvi svetog Line u Vatikanu.

Spomen svetog Kleta slavi se 26. aprila, a svetog Anakleta 13. jula.

## Reference 
Kategorija:Pape
Kategorija:Sveci
Scijentologija

mini|desno|200px|Simbol scijentologije
**Scijentologija** je skup vjerovanja i učenja, izvorno uspostavljena kao sekularna filozofija 1952, čiji je tvorac pisac naučne fantastike Ron Hubbard. Nedugo poslije, 1953. preusmjerena je kao "primijenjena religijska filozofija".

Scijentologiju zastupa Scijentološka crkva, koja, prema njenim kritičarima, predstavlja komercijalno udruženje poznato po odbrani svojih učenja oslanjanjem na zakone o zaštiti autorskih prava, te zakone vezane za poslovne tajne. Isto tako, scijentologija se kritikuje da koristi prisilne metode prodaje u svrhu iznude novca od svojih članova, a zbog načina korištenja komercijalnih pravnih instrumenata protiv pojedinaca, većina smatra da scijentologija takvim pristupom ne ostavlja dojam ozbiljnog religioznog pokreta.

Scijentološko učenje i opis rituala se nalazi u 18 osnovnih knjiga i 3000 snimljenih predavanja. Ali nema knjige koja je ravna Kur'anu ili Bibliji.

Jedni od načela su:

* Thetan se reinkarnira svaki put i nastavit će da živi i poslije smrti tijela
* Svaki čovjek je besmrtno spiritualno biće (thetan) koji posjeduje razum i tijelo
* Kroz auditing se čovjek može dovesti do Čistog stanja ili Višeg Thetana, koji otključava vrata mnogim mentalnim i fizičkim pogodnostima.
* Čovjek je dobar ali kasnije postaje loš.
* Psihijatrija i psihologija su krive nauke.

## Vanjski linkovi 
* Zvanični sajt scijentološke crkve

Kategorija:Religija
Glavni niz

mini|200px|Hertzsprung-Russellov dijagram
**Glavni niz**  (en. main sequence) područje je u Hertzsprung-Russellovom dijagramu ucrtano u dijagramsku liniju od desno dolje (crvene i relativno hladne zvijezde) do lijevo gore (plave i relativno vruće zvijezde).

Na Hertzsprung-Russelovovom dijagramu ucrtano je 22.000 zvijezda iz Hipparchos kataloga i približno 1000 zvijezda iz kataloga obližnjih zvijezda Gliese. Najuočljivija pojava na dijagramu je takozvana vodoravna pruga na kojoj se nalaze zvijezde glavnog niza. Ove zvijezde imaju u prosjeku najdužu zvjezdanu evoluciju. Vodik se, tokom nuklearne reakcije, direktno pretvara u helij. U donjem lijevom dijelu nalaze se bijeli patuljci, a u gornjem desnom dijelu zvijezde divovi i superdivovi. Sunce se nalazi na glavnom nizu sa sjajem 1 i temperaturom od 5500-6000 K.

Zvijezde glavnog niza su zvijezde V svjetlosne klase, takozvani patuljci koji čine oko 90% svih zvijezda. Sunce se nalazi u dijagramu praktično u sredini.

## Nuklearna reakcija
Zvijezde ostaju duži dio evolucije u području glavnog niza. Nuklearna reakcija je stabilna, vodik fuzionira u helij, koja se odvija kroz dva paralelna procesa.
### Proton-proton ciklus
Prvi je proton-proton ciklus koji se odvija na temperaturama od 5*106-15*106 K. Ciklus se odvija u 3 koraka:

### CNO ciklus
CNO ciklus (Bethe-Weizsäckerov ciklus) dominira kod temperatura 15*106-30*106 K. Ugljik, nitrogen i kisik (C,N,O) služe kao katalizatori. Nakon svakog ciklusa količina ugljika, nitrogena i kisika ostaje ista.
Vrijeme reakcije traje 105-108 godina. CNO ciklus je kod težih (vrućih) zvijezda brži, tj. stapanje vodika u helij se odvija brže nego proton-proton ciklus kod hladnijih zvijezda. Vremenska skala ovisi o masi zvijezde.  CNO ciklus se odvija u 6 koraka:

## Crveni div
Kada zvijezda napusti glavni niz, nakon što je kompletan vodik jezgre spojen u helij, postaje crveni div. Gorenje vodika se odvija u ljusci, što dovodi do širenja zvijezde. Povećanje volumena zvijezde dovodi do pada efektivne temperature dok sjaj zvijezde raste.

## Reference
## Vanjski linkovi 
* STELLAR EVOLUTION (https://www.lifewire.com/how-to-enable-java-in-chrome-4770854 JAVA enabler tab za Chrome) 
* Koje su boje zvijezde? 
* Najsjajnija zvijezda nije sama 
* HR dijagram 
* HR dijagram 
* Starost nula 


Kategorija:Koncepti u astronomiji
Kategorija:Tipovi zvijezda
Kategorija:Zvjezdana evolucija
Gornja Normandija

**Gornja Normandija** () jedna je od 26 pokrajina u Francuskoj. Nastala je 1956. sa dva departmana: Seine-Maritime i Eure, kad je Normandija podijeljena na Donju Normandiju (*Basse-Normandie*)  i Gornju Normandiju.

Rouen je glavni grad ove pokrajine, historijski važan sa brojnim crkvama i građevinama, uključujući i katedralu s najvišim tornjem u Francuskoj. Međutim, u ovoj pokrajini daleko veći grad (u poređenju sa centrom Rouena bez njegovog predgrađa) je Le Havre. Ekonomija Gornje Normandije se temelji na poljoprivredi, hemijskoj i naftnoj industriji, te na turizmu.

## Veći gradovi 
* Dieppe
* Évreux
* Fécamp
* Le Grand-Quevilly
* Le Havre
* Le Petit-Quevilly
* Mont-Saint-Aignan
* Rouen
* Saint-Étienne-du-Rouvray
* Sotteville-lès-Rouen
* Vernon

## Vanjski linkovi 
* Zvanični sajt


Kategorija:Historijske regije Francuske
Saturn (čvor)

* Saturn - planeta u sunčevom sistemu, druga po veličini.
* Saturn (mitologija) - rimski bog koji je vladao svemirom prije Jupitera.
Savezne države Brazila

desno|mini|300px|Podjela Brazila na savezne države
**Brazil** je savezna država koja se sastoji od 27 federalnih jedinica prvog nivoa: 26 saveznih država i federalnog (saveznog) distrikta, u kojem je glavni grad Brasília.
Pored ove podjele, Brazil je, geopolitički gledano, podijeljen i na pet regija, koje se još nazivaju i makroregijama. Svaka se sastoji od tri ili više saveznih država. Iako je službeno priznata, ova podjela nema veliku primjenu ni političke učinke, osim u slučaju usmjeravanja vladinih programa sa saveznog nivoa.

## Brazilske države 
mini|300px|Podjela Brazila na regije gdje je:

* **Sjeverna regija** (*Região Norte*) sa saveznim državama: Acre, Amapá, Amazonas, Pará, Rondônia, Roraima, Tocantins
* **Sjeveroistočna regija** (*Região Nordeste*) sa saveznim državama: Alagoas, Bahia, Ceará, Maranhão, Paraíba, Pernambuco, Piauí, Rio Grande do Norte, Sergipe
* **Srednjozapadna regija** (*Região Centro-Oeste*) sa saveznim državama: Federalni distrikt, Goiás, Mato Grosso, Mato Grosso do Sul
* **Jugoistočna regija** (*Região Sudeste*) sa saveznim državama: Espírito Santo, Minas Gerais, Rio de Janeiro, São Paulo
* **Južna regija** (*Região Sul*) sa saveznim državama: Paraná, Rio Grande do Sul, Santa Catarina

Administrativna podjela Brazila
Brazil
Kategorija:Savezne države Brazila
Brazil
Risan

mini|280px|Risan, srpska pravoslavna crkva "Sv. Petar i Pavle"
**Risan** (ćir. *Рисан*) je naseljeno mjesto i grad u sastavu općine Kotor, Crna Gora.

## Historija 
Risan je jedno od najstarijih naselja na Mediteranu. Najranije spominjanje grada datira iz IV vijeka p. n. e. U vrijeme kratke vladavine kraljice Teute Risan je bio prijestonica Ilirskog kraljevstva. Tokom vijekova Risan je iskusio mnogo nedaća i preživio više različitih osvajača. Poslije Ilira, ovim krajevima vladali su Rimljani, Venecija, Osmanlijsko Carstvo itd. Upravo zbog tih brojnih utjecaja Risan danas predstavlja jedan od značajnijih historijskih centara u Crnoj Gori, posebno zbog kulturne zaostavštine iz vremena Rima.

Do teritorijalne reorganizacije u Crnoj Gori nalazio se u sastavu stare općine Kotor.

## Stanovništvo 
Na popisu stanovništva 2011. godine Risan je imao 2.034 stanovnika.

#### Popis 2011.
**Napomena**: *Oznaka Z predstavlja zaštićen podatak.*

#### Raniji popisi
## Galerija 

Datoteka:Risan, Montenegro - panoramio (8).jpg|tabla na crkvi
Datoteka:Risan, Bahía de Kotor, Montenegro, 2014-04-19, DD 01.JPG|srpskopravoslavni manastir "Banja"
Datoteka:Risan, monastero banja, cimitero 01.JPG|manastirska crkva
Datoteka:Risan, monastero banja, veduta sulle bocche di cattaro.JPG|pogled iz manastira na bokokotorski zaliv
Datoteka:E80, Montenegro - panoramio (2).jpg|obala
Datoteka:Gabela.jpg|gradska ulica
Datoteka:Market risan.JPG|tržnica
Datoteka:Risan, Montenegro - panoramio (1).jpg|gradski detalj
Datoteka:Risan, Montenegro - panoramio (16).jpg|gradski detalj
Datoteka:Risan, Montenegro - panoramio (2).jpg|spomenik
Datoteka:Risan, Montenegro - panoramio (4).jpg|gradski park
Datoteka:Risan, Montenegro - panoramio - ines lukic (1).jpg|arhitektura
Datoteka:Risan, villa romana, lapidario 01.JPG|arheološki lokalitet "Villa romana"
Datoteka:Medieval fortress Risan Montenegro.jpg|srednjovjekovna tvrđava
Datoteka:Venetian palato Risan Montenegro.JPG|ostaci mletačke palate
Datoteka:E80, Risan, Montenegro - panoramio.jpg|panorama
Datoteka:P11, Montenegro - panoramio - ines lukic (6).jpg|krajolik
Datoteka:Serb costume from Risan, late 19th century.jpg|Srbin iz Risna u narodnoj nošnji, kasni 19. vijek

## Reference 
## Vanjski linkovi 
Kategorija:Gradovi u Crnoj Gori
Kategorija:Naselja u Boki
Vela Luka

mini|280px|Vela Luka, rimokatolička crkva "Sv. Josip"
**Vela Luka** je naseljeno mjesto i općina u Hrvatskoj, na ostrvu Korčuli, u Dubrovačko-neretvanskoj županiji.

## Historija 
Do teritorijalne reorganizacije u Hrvatskoj nalazila se u sastavu stare općine Korčula.

## Stanovništvo
Na popisu stanovništva 2021. godine, općina, odn. naseljeno mjesto Vela Luka je imala 3.772 stanovnika.

### Općina Vela Luka 
**Napomena**: *Nastala iz stare općine Korčula. U 1869. dio podataka sadržan je u općini Blato, a u 1857. sadrži dio podataka općine Blato.*

### Vela Luka (naseljeno mjesto) 
**Napomena**: *U 1857. sadrži podatke za naselje Potirna (općina Blato). U 1869. podaci su sadržani u naselju Blato (općina Blato).*

### Popis 1991.
Na popisu stanovništva 1991. godine, naseljeno mjesto Vela Luka je imalo 4.464 stanovnika, sljedećeg nacionalnog sastava:

## Poznate osobe
* Jasna Zlokić
* Oliver Dragojević

## Galerija 

Datoteka:Vela luka port964.JPG|lučica
Datoteka:Vela luka street 977.JPG|ulica
Datoteka:Vela-Luka00979.JPG|detalj rive
Datoteka:Vela-Luka00944.JPG|obala
Datoteka:Vela Luka - plaža Pičena.2.jpg|skrivena plaža Pičena

## Također pogledajte 
* Hrvatska
* Korčula
* Dalmacija
* Spisak općina u Hrvatskoj

## Literatura 
* http://pod2.stat.gov.rs/ObjavljenePublikacije/G1991/pdf/G19914018.pdf Savezni zavod za statistiku i evidenciju FNRJ i SFRJ, popis stanovništva 1948, 1953, 1961, 1971, 1981. i 1991. godine.
* Knjiga: "Narodnosni i vjerski sastav stanovništva Hrvatske, 1880-1991: po naseljima, autor: Jakov Gelo, izdavač: Državni zavod za statistiku Republike Hrvatske, 1998., , ;

## Reference 
## Vanjski linkovi 
Kategorija:Općine u Hrvatskoj
Kategorija:Općine u Dubrovačko-neretvanskoj županiji
Kategorija:Naselja u Hrvatskoj
Kategorija:Naselja u Dubrovačko-neretvanskoj županiji
Kategorija:Naselja u Veloj Luci
*
*
Cerera (mitologija)

U rimskoj mitologiji, **Cerera** je božica rastućih biljaka (naročito žitarica), plodnosti i majčinske ljubavi. Cereri se klanjalo u rimskoj religiji, a i danas joj se klanjaju u neopaganizmu. Cerera je obično istovjetna sa grčkom božicom Demetrom, te sa Izidom u egipatskoj mitologiji.

## Etimologija 
Cererino ime znači "rast". Također, može značiti "napraviti" ili "povećati". Demetrino ime znači Majka Zemlja, a možda je Demetra istovjetna i Dijani, rimskoj božici lova i Mjeseca, Cererinoj nećakinji, iako se ne mogu etimološki povezati.
mini|lijevo|150 px|Cerera i Bakus, njen nećak, statue

## Opis i mitovi 
mini|lijevo|178 px|Cererin znak
Cerera je kćerka Saturna i Ops. Braća su joj Jupiter, Pluton i Neptun, a sestre Junona i Vesta. Ona je i Jupiterova žena. S njim ima kćer Prozerpinu. Cerera se prikazuje sa žezlom, košarom cvijeća i voća, rogom obilja. Jupiter je, nakon što je pobijedio Saturna, dao Cereri vlast nad Zemljom. Cerera je pomlađeni oblik Terre, svoje bake. Cerera je zaštitnica ostrva Sicilije, gdje je vulkan Etna, u kojem živi Cererin nećak Vulkan. Cerera je molila Jupitera da Sicilija bude dio raja, a Jupiter je ostrvu dao trouglasti oblik, po jednom sazviježđu. Cereri služe mnogi manji bogovi, koji joj pomažu oko posla sa žitom.

## Kult 
mini|desno|190 px|Cerera na prijestolju, prema reljefu iz Pompeja
U Grčkoj, Demetra je štovana u Eleuzini, a u vrijeme velikih gladi u Rimu, njen kult uveden je u Rim, te tako nastaje Cerera u rimskoj mitologiji. Cerera je slavljena u tajnim ritualima, a njen festival je *Ambarvalia*. Cerera je imala hram u Rimu. U augustu su se održavale igre posvećene njoj. Plebejci su štovali Cereru zbog trgovine žitom. Cerera se također slavila i u oktobru.

## Kultura 
Patuljasta planeta Cerera je otkrivena 1801., a nazvana je po božici. Hemijski element cerij je također nazvan po božici. Otkriven je 1803. Također, postoji i pjesma posvećena Cereri. Danas se još uvijek Cerera štuje, pa njeno ime nije zaboravljeno.

## Vanjski linkovi 
Kategorija:Rimske božice
Protokol iz Kyota

mini|250px|desno|Zelenom su bojom prikazane države koje su ratificirale Kyoto protokol, žutom one koje ga planiraju ratificirati, a plavom one koje su to odbile. 
**Protokol iz Kjota** uz Okvirnu konvenciju Ujedinjenih nacija o promjeni klime (engl. The Kyoto Protocol to the United Nations Framework Convention on Climate Change) je dodatak međunarodnom sporazumu o klimatskim promjenama, potpisan sa ciljem smanjivanja emisije ugljen-dioksida i drugih gasova koji izazivaju efekat staklene bašte. Do sada ga je potpisalo 182 država i vladinih organizacija (stanje: maj 2008). Protokol je stupio na snagu 16. februara 2005. godine, kada ga je ratifikovala Rusija. Države koje su ga ratifikovale izazivaju 61% zagađenja koje dovodi do efekta staklene bašte.

Protokol je otvoren za potpisivanje u japanskom gradu Kjotu u organizaciji Konvencije Ujedinjenih nacija za klimatske promjene (UNFCCC), 11. decembra 1997. godine. Za njegovo stupanje na snagu bilo je potrebno da ga ratifikuje najmanje 55 država i da države koje su ratifikovale protokol čine najmanje 55% zagađivača. To se dogodilo 16. februara 2005. godine kada je Rusija ratifikovala Protokol. Bosna i Hercegovina je prihvatila Kjoto protokol 16. aprila 2007. godine.

Protokolom se smanjuje ispuštanje šest gasova koji izazivaju efekat staklene bašte: ugljen-dioksida, metana, azot-dioksida, fluorougljovodonika, perfluorougljovodonika i heksafluorida. U posljednjih nekoliko decenija povećale su se koncentracije ovih gasova u atmosferi zbog korištenja fosilnih goriva u industriji, saobraćaju itd., što je doprinijelo globalnom zagrijavanju i klimatskim promjenama.

Sjedinjene Američke Države i neke manje države odbile su da ratifikuju Protokol iz Kjota. Organizacija za zaštitu prirode Grinpis (eng. Greenpeace) smatra da je protokol postavio previše skromne ciljeve kojima se neće postići veći pomaci. Od 3. do 15. decembra 2007. godine na ostrvu Bali u Indoneziji je održana konferencija Ujedinjenih nacija o klimatskim promjenama na kojoj je raspravljano o budućnosti Kjoto protokola.

## Vanjski linkovi 
* Cijeli tekst Protokola iz Kjota
* Protokol iz Kjota uz Okvirnu konvenciju Ujedinjenih nacija o promjeni klime
* Aktivnosti Ujedinjenih nacija u oblasti klimatskih promjena

Kategorija:Ekologija
Kategorija:Sporazumi Bosne i Hercegovine
Kategorija:Sporazumi Austrije
Kategorija:Sporazumi Srbije
Kategorija:Sporazumi Francuske
Kategorija:Sporazumi Ujedinjenog Kraljevstva
Multinacionalni bataljon Vojne policije

**Multinacionalni bataljon Vojne policije** ili **NATO Multinational Military Police Battalion (NATO MNMPBAT)** je višenacionalni bataljon vojne policije u sklopu NATO-a stvorena na inicijativu Poljske po uzoru na Evropske snage brzog djelovanja prisutne u BiH. Utemeljen je u Varšavi 2007.

U sastavu NATO MNMPBAT-a učestvuju 4 zemlje članice:
* Poljska
* Češka
* Slovačka
* Hrvatska

Nekoliko godina je bilo potrebno da se ideja sprovede u djelo, a NATO je zadovoljan postignutim uspjehom.

Proces se odvijao u više koraka, što je uključivalo:

# 2005 – rad na Memorandumu o razumijevanju (MoU).
# Decembar 2005. – inicirani radovi na Implementacijskom ugovoru (IA)
# Mart 2006. – Osnovane Kontrolna i Koordinacijska Grupa (CCG) kao i Financijska Grupa (FG) .
# 12. Maj – 23. Aug 2006. – MoU potpisan od strane ministara odbrane zemalja učesnica
# Oktobar 2006. – 1. NATO MNMPBAT radionica u Gliwice
# 5. Juni 2007. – MoU postaje efektivan
# 12. Juni 2007 – NATO MNMPBAT ceremonija otvaranja i potpisivanje sporazuma

Zapovjedništvo Multinacionalnog bataljona se nalazi u NATO bazi u poljskom gradu Gliwice, a operativni jezik je engleski.
## Vanjski linkovi 
* www.mil.sk project-nato-mnmpbat
*Međunarodna vojna vježba postrojbi vojnih policija "Black Bear 10"
*Učešće Hrvatske u NATO operacijama
Kategorija:NATO
Opservatorija Arecibo

**Opservatorij Arecibo** nalazi se pokraj mjesta Arecibo na Portoriku. Izgrađen je u periodu između 1960. i 1963.

Opservatorij djeluje kao američki Nacionalni centar za astronomiju i ionosferu (*National Astronomy and Ionosphere Center - NAIC*) i njim upravlja američki Univerzitet Cornell.

U Arecibu se nalazi najveći radioteleskop na svijetu. Prečnik njegovog tanjira je 305 metara. Radioteleskop u Arecibu jedinstveno je projektovan da bi tražio signale vanzemaljskog života, usredotočujući se prema hiljadama sunčevih sistema u dometu od 1.000 do 3.000 MHz. Takvi signali još nisu nađeni.

Pored primarnog zadatka, u Arecibu se obavljaju i druga astronomska istraživanja, a upotrebljavan je i u svrhe vojne špijunaže u vrijeme hladnog rata.

Danas su svi rezultati istraživanja u Arecibu dostupni javnosti. 
 
## Poruka poslana iz Areciba 
16. novembra 1974. iz Areciba je poslana radioporuka u svemir i na taj se način obilježio rad na usavršavanju radioteleskopa. Poruku je osmislio Frank Drake, a napisana je u binarnim brojevima.

## Opservatorija Arecibo u popularnoj kulturi 
Opservatorij Arecibo bio je lokacija snimanja više filmova, kao što su neki od filmova o Jamesu Bondu, film *Kontakt*, TV-serija *Dosjei X* i dr.

Radioteleskop Arecibo je 1999. počeo skupljati podatke za projekt SETI@home.

## Oštećenja i prestanak rada 
Nakonniza uragana i oluja u 2010-tim godinama, došlo je do pucanja dva glavna kabla, i dovedena je u pitanje stabilnost cijele konstrukcije. NSF je 19. novembra 2020. objavio da će opservatorija prestati uskoro sa radom.

## Vanjski linkovi 
* Google karta radioteleskopa Arecibo
* Službene stranice Zvjezdarnice Arecibo

Kategorija:Portoriko
Kategorija:Teleskopi
Kategorija:Osnivanja u 1963.
Kategorija:1963. u Portoriku
Kategorija:Radioteleskopi
Gubavica

**Gubavica** je naseljeno mjesto u gradu Mostaru, Bosna i Hercegovina.

## Stanovništvo 
## Dijelovi naselja 
Bailovina, Cernica, Elezovina, Gubavica, Kare, Karoše, Rašuše, Tolovina i Vršeljak.

## Reference 
## Vanjski linkovi 
* Zvanični sajt grada Mostara
Regije Francuske

**Regije Francuske** predstavljaju prvi nivo administrativne podjele. Od 1. januara 2016. takvih administrativnih jedinica je 18. 13 je metropolitanskih i 5 prekomorskih regija. Metropolitanske regije čini 12 kontinentalnih regija i ostrvo Korzika a sastoje se od najmanje 2 a najviše od 13 departmana. Francuske prekomorske regije sastoje se samo od jednog departmana pa se nazivaju i *prekomorski departmani*. Sadašnji pravni koncept regiona usvojen je 1982. godine a od 2016. godine njihov broj je smanjen sa nekadašnjih 27 na trenutnih 18.

## Nekadašnje regije 
## Također pogledajte 
* Réunion

Kategorija:Administrativna podjela Francuske

Kategorija:Prvi nivo državnih administrativnih podjela
Kategorija:Administrativne podjele po državama
Pustinja Karakum

mini|desno|200px|Pustinja Karakum
**Karakum** (turkmenski: Garagum, ruski: Karakumy;  “Crni pijesak”), također se izgovara Kara-Kum i Gara-Gum je pustinja u Centralnoj Aziji. Zauzima oko 70% ili 350.000 km2, teritorije Turkmenistana. Naseljenost je rijetka, s prosječno jednom osobom na 4 km2.

## Lokacija 
Karakum leži istočno od Kaspijskog mora, na sjeveru do Aralskog jezera i do rijeke Amu Darje i pustinje Kizil Kum na sjeveroistoku.

## Hidrografija 
Rijeke Murgab i Tedžen izviru u Hindu Kuš planinama na jugu i teku kroz pustinju dok ne presuše, na taj način obezbjeđujući vodu za navodnjavanje.

Pustinju presjeca najveći irigancioni kanal na svijetu, Karakum kanal. Ovaj kanal čija je izgradnja počela 1954. godine je dug 1.375 km s protokom vode od 13-20 km3 godišnje. Nažalost, isticanje vode iz kanala je stvorilo brojna jezera i bare duž kanala, pa je rast nivoa vode izazvao salinizaciju zemljišta.

## Ekonomija i prirodna bogatstva 
Oaze Mari i Tedžen su poznate po uzgoju pamuka.

Također, područje je bogato nalazištima nafte i prirodnog gasa.

## Transport 
Kroz ovu pustinju prolazi Trans-kaspijska željeznica.
## Vanjski linkovi 
* TravelBlog Darwasa Craters: Entrance to Hell
* Gonur Depe site in the Karakum Desert
* fotografije i opis Karakum Pustinje

Karakum
Surinamska krastača

**Surinamska krastača** () je vrsta žabe iz porodice Pipidae. Osim u Surinamu, ova žaba živi i u Boliviji, Brazilu, Kolumbiji, Ekvadoru, Francuskoj Gvajani, Gvajani, Peruu, Trinidadu i Tobagu i Venecueli. Njeno prirodno stanište su suptropske ili tropske vlažne šume ili močvare. Prijeti joj gubitak staništa.

## Reference 
## Vanjski linkovi 
* 
* 

Kategorija:Žabe
Vaya Con Dios

**Vaya Con Dios** je belgijska muzička grupa osnovana 1986. od strane Dani Klein, Dirka Schoufas i Willya Lambregta (kasnije ga je zamijenio Jean-Michel Gielen). U prijevodu na španski ime grupe znači "Idi s Bogom" ili "Bog neka je s tobom".

Grupa je imala uspjeha na međunarodnoj sceni sa pjesmama *Just a Friend of Mine* (hit u Francuskoj), ''What's a Woman?* (hit broj 1 u Holandiji, 1990. godine), *Nah Neh Nah*, *Don't Cry for Louie*, *Puerto Rico*, *Heading for a Fall*, *Johnny* i *Don't Break My Heart*.

Ukupno, grupa Vaya Con Dios prodala je preko 7 miliona albuma i više od 3 miliona singlova. .

## Biografija
Dani Klein, glavni vokal i Willy Lambregt su prije nastupali u bendu Arbeid Adelt!, a onda su odlučili osnovati band Vaya Con Dios zajedno sa kontrabasistom Dirkom Schoufsom, jer su sve troje imali interese prema ciganskoj muzici, jazzu i operi – žanrovima koje su voljeli i koji nisu bili uobičajni u Briselu.

Njihov prvi singl , *Just a Friend of Mine*, imao je latinske zvuke i postao je veliki hit u Francuskoj, gdje je prodat u više od 300 000 primjeraka. Nakon toga Willy Lambregt napušta grupu, a zamjenjuje ga Jean-Michel Gielen.

Iako je Vaya Con Dios imao uspjeha u mnogim latinoameričkim zemljama, skoro da je bio nepoznat u Holandiji, dijelom zato što je bio belgijski bend, ali i zbog njihovog ciganskog stila. U ljeto 1990. oni konačno stiču popularnost u Holandiji sa singlom *What's a Woman?*, koji je bio broj 1 čitave tri sedmice i tako učinivši članove Vaya Con Dios drugim belgijskim muzičarima, koji su imali hit broj 1 u Holandiji (prvi je bio Ivan Heylen u 1974.)  Pjesma govori o povezanosti čovjeka i žene, koji ne mogu jedno bez drugoga.

Tokom 1991. godine, Dani Klein i Dirk Schoufs odlučuju da se razdvoje, a nakon razlaza, Klein počinje svirati sa poznatim muzičarima. 24. maja 1991. godine, Schoufs umire od AIDS-a (bio je HIVpozitivan, zbog njegove ovisnosti o heroinu). Njihov treći album, *Time Flies* je melanholičniji od njegovih predthodnika.

Iako se kroz vrijeme u bendu vrsta muzike i kompozicija mijenjala, Vaya Con Dios je stekao popularnost u većem dijelu Evrope – naročito u Francuskoj, Njemačkoj i Skandinaviji, sve do 1996., kada Klein napušta posao sa muzikom zbog previše stresa. Ona se vraća u muzičke vode 1999. kao pjevačica u grupi Purple Prose, koja je, iste godine, izdala istoimeni debitantski album. Vaya Con Dios se vraća 2004. godine sa novim albumom *The Promise*, kojeg nije izdala ni jedna izdavačka kuća.
Tokom 2006., grupa izdaje album *The Ultimate Collection*, kompilaciju najvećih hitova, sa DVD-om koncerta u Briselu i sa još nekim dodatcima, kao što je interviju sa Dani, neke neobjavljene slike i izjave o prvom nepoznatom singlu *Pauvre Diable''.

## Diskografija
### Albumi
### Singlovi
## Reference
## Vanjski linkovi
*Vaya Con Dios oficijelna web-stranica
*Vaya Con Dios i Purple Prose u belgijskoj Pop & Rock arhivi 
*Vaya Con Dios i Dani Klein Forumi
*Vaya Con Dios fan-klub web-stranica 

Kategorija:Belgijske muzičke grupe
Vojvoda od Wellingtona

mini|200px|desno|Grb vojvode od Wellingtona

**Vojvoda od Wellingtona** je titula prva među britanskim plemićkim titulama. Prvi i najpoznatiji vojvoda od Wellingtona bio je Irac Arthur Wellesley (1769 – 1852), premijer Ujedinjenog Kraljevstva u službi kralja Vilima IV, koji je ostao upamćen po pobjedi nad Napoleonom Bonapartom u bici kod Waterlooa.

Wellesley je titulu dobio 11. maja 1814. godine. Sporedne titule vojvode od Wellingtona su markiz od Wellingtona (od 1812), markiz Douro (od 1814), grof od Moringtona (naslijeđena 1863), grof od Wellingtona (od 1812), vikont Wellesley (naslijeđena 1863), baron Morington (naslijeđena 1863). Titule vikonta Wellesleya, te barona i grofa od Morningtona su irske titule i u Republici Irskoj nisu priznate, iako jesu u Ujedinjenom Kraljevstvu.

Strane titule i časti koje posjeduje vojvoda od Wellingtona su princ od Waterlooa (dobivena od holandskog kralja), vojvoda od Ciudad Rodriga (dobivena od španskog kralja), vojvoda od Vitórie, markiz od Torres Vedrasa, i grof od Vimeira (dobivene od portugalske kraljice).

Titulu danas nosi Arthur Valerian Wellesley.

## Vanjski linkovi 
* Duke of Wellington

Kategorija:Britansko plemstvo
Viseći tramvaj u Wuppertalu

mini|desno|300px|Viseći tramvaj u Wuppertalu
**Viseći tramvaj u Wuppertalu**, Njemačka, je jedinstveni, unikatni saobraćajni sistem, a njegov značaj seže daleko izvan teritorije grada u kojem se nalazi.

Službeno ime ovog sistema je *Einschienige Hängebahn System Eugen Langen*, jednotračni viseći vozni sistem Eugena Langena.

Kao što i samo ime govori, sistem je projektirao njemački inžinjer Eugen Langen, gradnja je završena još davne 1900. godine, 1901. je dobila dozvolu za rad, a u funkciji je još i danas.

Izgradnja je započela 1898, a prvobitni vozni park je sadržavao 26 vagona od po 6,5 tona.

Današnji vozni park je modernizovan i osposobljen za godišnji prevoz od 23 miliona putnika, što je u prosjeku 75000 putnika dnevno.

## Vanjski linkovi 
* Službena stranica 

Kategorija:Saobraćaj u Njemačkoj
Akvitanija

**Akvitanija** () jest tradicionalna regija u Francuskoj i njena bivša administrativna regija do 1. januara 2016. Trenutno je, prema novoj podjeli, dio regije Nova Akvitanija.

Nalazi se jugozapadno od Kontinentalne Francuske, uz Atlantski okean, a na jugu preko Pireneja graniči sa Španijom. U srednjem vijeku bila je kraljevstvo, a kasnije i vojvodstvo i prostirala se na mnogo većoj teritoriji u odnosu na prostor koji danas zauzima.

## Veći gradovi 
* Agen
* Anglet
* Bayonne
* Bergerac
* Biarritz
* Bordeaux
* Mérignac
* Mont-de-Marsan
* Pau
* Périgueux
* Pessac
* Saint-Médard-en-Jalles
* Talence
* Villenave-d'Ornon

## Također pogledajte 
* Baski

## Reference 
## Vanjski linkovi 
* Zvanični sajt 

Kategorija:Akvitanija
Kategorija:Historijske regije Francuske
Auvergne

**Auvergne** je regija u centralnom dijelu Francuske. Čine je četiri departmana: Puy-de-Dome, Cantal, Haute-Loire i Allier. Glavni grad ove regije je Clermont-Ferrand.

Sadašnja upravna regija Auvergne je veća od historijske provincije Auvergne, jer uključuje i područja koja provinciji nikad nisu pripadala. 1790. regija je podijeljena u četiri postojeća departmana.

## Veći gradovi 
* Aurillac
* Chamalières
* Clermont-Ferrand
* Cournon-d'Auvergne
* Le Puy-en-Velay
* Montluçon
* Moulins
* Riom
* Vichy

## Reference 
## Vanjski linkovi 
* Zvanični sajt


Kategorija:Historijske regije Francuske
Lucy Lawless

mini|**Lucy Lawless**

**Lucille Frances Ryan** (Auckland, 29. mart 1968. godine) je Novozelandska filmska glumica i pjevačica.

## Nagrade i nominacije 
Osvojena nagrada Saturn u kategoriji najbolje glumic za serija *Xena: Warrior Princess*.
## Filmografija 
### Filmovi 
### Televizija 
## Reference 
## Vanjski linkovi 
* Imdb

Lawless, Lucy
Lawless, Lucy
Lawless, Lucy
Papa Aleksandar IV

**Papa Aleksandar IV** (1199 – 25. maj 1261), rođen kao Rinaldo di Jenne, je bio papa u periodu od 1254. do 1261. godine.

Rođen je u mjestu Jenne u Italiji. Sa majčine strane bio je član porodice ''de' Conti di Segni'' kao i papa Inocent III (1198 - 1216) i papa Grgur IX (1227 - 1241). Njegov ujak papa Grgur IX ga je imenovao glavnim đakonom i zaštitnikom reda Franjevaca 1227. Nakon smrti pape Inocenta IV izabran je za novog papu u Napulju, 12. decembra 1254.

Papa Aleksandar IV je pokušao ujediniti Pravoslavnu i Rimokatoličku crkvu, uveo je inkviziciju u Francuskoj i pokušao je organizovati krstaški rat protiv Tatara nakon njihovog drugog napada na Poljsku 1259.
## Reference 
## Vanjski linkovi 
* https://www.newadvent.org/cathen/01287b.htm

Kategorija:Pape
Kategorija:Rođeni 1199.
Kategorija:Umrli 1261.
Crkva svetog Preobraženja u Sarajevu

mini|desno|300px|Crkva svetog Preobraženja u Sarajevu
**Crkva svetog Preobraženja** jedina je pravoslavna crkva u općini Novo Sarajevo.

Crkvu, odnosno hram, projektirao je Aleksandar Deroko, a sagrađena je 1940. Osvećena je 8. septembra iste godine.

Projekt crkve prvobitno je bio namijenjen za Split, ali igrom slučaja crkva je sagrađena u Sarajevu. Zbog toga crkva ima izgled poput bogomolja na jadranskom primorju.

Od kraja rata do 2016. desilo se više od 40 napada na ovu crkvu. Većina napada ostala je neriješena, a počinioci su prošli nekažnjeno.

Dio ove crkve zapaljen je 21. augusta 2016. Požar je izazvao beskućnik Nedeljko Dragaš, koga je policija našla i privela na saslušanje. Sva dešavanja snimile su nadzorne kamere. Nije bilo povrijeđenih. Protiv počinioca je otvorena istraga. Crkva je i ranije bila na meti pljačkaša, a 2016. u dva navrata iz nje su ukradene ikone.

## Također pogledajte 
* Saborna crkva u Sarajevu

## Reference 
Kategorija:Srpske pravoslavne crkve u Sarajevu
Kategorija:Srpske pravoslavne crkve u Bosni i Hercegovini
Kategorija:1940. u arhitekturi
Vesta (mitologija)

**Vesta** ili **Vestia** je božica djevica, božica vatre, zaštitnica ognjišta, doma i porodice u rimskoj mitologiji. Iako se često spominje da je ona rimski pandan Hestije iz grčke mitologije, ona je imala velike, ali tajanstvene uloge u rimskoj religiji dugo prije nego se Hestija pojavila u grčkoj kulturi. Vesta je puno važnija za Rimljane, nego Hestija za Grke. Vesta je vrlo rijetko prikazivana, kao i Hestija.

[mini|desno|[Hram Veste u Rimu, Italija]]
## Opis 
Vesta je kćer Saturna i Ops, koji su vladali svijetom tokom zlatnog doba. Braća su joj Jupiter, Neptun i Pluton, a sestre Cerera i Junona. Jupiter je kastrirao svog oca i proglasio se kraljem. Vesti je dao vlast nad Rimom, Cereri nad Zemljom, Neptunu nad morem i Plutonu nad podzemljem, a sebi je preuzeo nebo i zrak. Vesta je imuna na Venerine moći, ne može se zaljubiti, te nema muža ni djecu. Vesta je i božica srca te središta. Ona predstavlja srce Rimskog Carstva. Vestina se prisutnost vidi po svetoj vatri. Budući da se vatra pali u hramovima i na ognjištima, ona je vrlo važna božica, štovana svuda.

## Kult 
Vestine su svećenice vestalke, a najpoznatija je Marsova ljubavnica Reja Silvija. Svećenice su čuvale svetu vatru u hramovima. To su činile do 391. kad je uvedeno kršćanstvo, a štovanja svih poganskih božanstava su zabranjena. Vestalke su morale biti djevice, iako se u mitologiji spominje da je Reja Silvija začela sa Marsom Romula i Rema. Vestalke su bile poput redovnica, a živjele su u kući kraj Foruma. Ako bi optuženika vodili na pogubljenje, a on bi vidio vestalku, oslobodili ga, što svjedoči o važnosti Veste. Vestalke su bile samostalne i slobodne, te su smjele izlaziti izvan grada. Vestin je festival *Vestalia*. Vesta je i zaštitnica kuće, štovana bacanjem hrane u vatru.

## Reference 
## Vanjski linkovi 
### Moderna literatura 
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
*
* 
*
*
*
*
*
*
*
*
*
*
*

Kategorija:Rimske božice
Donja Normandija

**Donja Normandija** () jedna je od 26 regija u Francuskoj. Nastala je 1956. kad je Normandija podijeljena na dva dijela (Gornju i Donju). Ovu regiju čine tri departmana: Calvados, Orne i Mancha.

Glavni grad Donje Normandije je grad Caen.

## Veći gradovi 
* Alençon
* Argentan
* Caen
* Cherbourg-Octeville
* Équeurdreville-Hainneville
* Flers
* Hérouville-Saint-Clair
* Lisieux
* Saint-Lô
* Tourlaville

## Vanjski linkovi 
* Zvanični sajt


Kategorija:Historijske regije Francuske